Drie wagte by JHB-winkelsentrum beroofDrie veiligheidswagte is Woensdag deur gewapende mans by ŉ winkelsentrum in Bedfordview, aan die Oos-Rand van Johannesburg, beroof. Volgens lt.kol. Katlego Mogale, ŉ polisiewoordvoerder, het die verdagtes op die veiligheidswagte toegeslaan toe hulle geld by die sentrum gaan oplaai het. “Die verdagtes het in ŉ wit Toyota-bakkie met ŉ onbekende hoeveelheid kontant van die toneel gevlug,” het Mogale gesê. ŉ 40-jarige man is ongeveer ŉ uur ná die rooftog in hegtenis geneem. ŉ Ongelisensieerde vuurwapen is in sy besit gevind. Die ondersoek duur voort.